**Ministru kabineta noteikumu projekta**

 **“Valsts ieņēmumu dienesta maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Valsts ieņēmumu dienesta maksas pakalpojumu cenrādis” ir izstrādāts, lai noteiktu Valsts ieņēmumu dienesta sniegto maksas pakalpojumu cenas atbilstoši faktiskajām izmaksām, sniegtu jaunus maksas pakalpojumus, izslēgtu turpmāk nesniegtos maksas pakalpojumus, kā arī noteiktu kārtību, kādā persona maksā par sniegtajiem maksas pakalpojumiem un kādā personai atmaksā samaksāto pakalpojuma maksu. Projekts stājas spēkā uzreiz pēc izskatīšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts ieņēmumu dienesta (turpmāk – VID) iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2013.gada 10.septembra noteikumi Nr.778 “Valsts ieņēmumu dienesta maksas pakalpojumu cenrādis” (turpmāk – noteikumi Nr.778) noteic VID sniegto maksas pakalpojumu cenrādi. Ministru kabineta noteikumu projekta “Valsts ieņēmumu dienesta maksas pakalpojumu cenrādis” (turpmāk – noteikumu projekts) izstrādes mērķis ir pārskatīt VID sniegtos maksas pakalpojumus (turpmāk – pakalpojums), aktualizēt to izcenojumus, noteikt kārtību, kādā persona maksā par VID sniegtajiem maksas pakalpojumiem un kādā personai atmaksā samaksāto maksas pakalpojuma maksu.Tā kā grozāmo normu apmērs pārsniedz pusi no spēkā esošo noteikumu Nr.778 normu apjoma, ir izstrādāts jauns noteikumu projekts.Ņemot vērā minēto, noteikumu projektā paredzēts, ka līdz ar to spēkā stāšanos spēku zaudē noteikumi Nr.778. **VID sniegto maksas pakalpojumu pārskatīšana.**No 2016.gada 1.jūnija ir piemērojama Eiropas Parlamenta un Padomes 2013.gada 9.oktobra regula (ES) Nr.952/2013, ar ko izveido Savienības Muitas kodeksu un citi uz šīs regulas pamata izdotie Eiropas Savienības tiesību akti. Saskaņā ar jaunā Savienības muitas jomas regulējuma ieviešanas prasībām tika izstrādāts jauns Muitas likums, kas stājās spēkā 2016.gada 5.jūlijā. Muitas likuma Pārejas noteikumu 2.1panta pirmā daļa noteic, ka Ministru kabineta 2005.gada 18.oktobra noteikumi Nr.775 “Noteikumi par muitas nodrošinājumu” (turpmāk – noteikumi Nr.775) ir spēkā līdz attiecīga Ministru kabineta tiesību aktu spēkā stāšanās dienai, bet ne ilgāk kā līdz 2017.gada 1.augustam. Noteikumos Nr.775 ietvertais regulējums daļēji ir pārņemts Ministru kabineta 2017.gada 8.augusta noteikumos Nr.468 “Noteikumi par atseviškiem muitas kontroles veidiem”, taču noteikumu Nr.775 normas, kurās bija noteikts pilnvarojums VID realizēt muitas nodrošinājumus (preču identifikācijas līdzekļus) netika pārņemtas, jo jaunajā Muitas likumā šāds pilnvarojums Ministru kabinetam nav paredzēts. Noteikumi Nr.775 spēku zaudēja 2017.gada 2.augustā un turpmāk VID nesniegs maksas pakalpojumu – muitas plombu un muitas uzlīmju realizācija. Tādējādi noteikumu projektā nav ietverti noteikumu Nr.778 pielikuma 1.1.apakšpunktā (muitas nodrošinājuma trosīšveida plomba) un 2.punktā (muitas nodrošinājuma uzlīmes realizācija) minētie maksas pakalpojumi.Ņemot vērā mūsdienu tehnoloģiju attīstību, nodokļu un citu maksājumu reģistrēšanas elektroniskās ierīces un iekārtas kļūst arvien mazākas. Tādējādi noteikumu projekta pielikumu paredzēts papildināt ar jaunu VID maksas pakalpojuma veidu – “sabrūkoša tipa hologrāfiska, pašlīmējoša PET materiāla plomba (15x40) nodokļu un citu maksājumu reģistrēšanas elektroniskajām ierīcēm un iekārtām”.Ņemot vērā to, ka komersanti neizmanto VID Muitas laboratorijā esošās iespējas paraugu vakuumdestilācijas analīzes veikšanai, kā rezultātā maksas pakalpojuma “Vakuumdestilācija” nodrošināšana iestādei nav rentabla un varbūtējais nākotnes ieguvums no šī maksas pakalpojuma uzturēšanas ir minimāls pretstatā iekārtu uzturēšanas un materiālu izdevumiem, VID Muitas laboratorija turpmāk nesniegs minēto maksas pakalpojumu.Vienlaicīgi atsevišķi VID Muitas laboratorijas sniegtie maksas pakalpojumi tiek apvienoti, kā arī tiek precizēti nosaukumi, jo iekārta vienas analīzes ietvaros sniedz informāciju par vairākiem parametriem.Iepriekš sniegtais maksas pakalpojums “Uzliesmošanas temperatūra” tiek izdalīts divos atsevišķos maksas pakalpojumos “Uzliesmošanas temperatūra līdz 30ºC (Abela metode)” un “Uzliesmošanas temperatūra virs 30ºC (Penski-Martena)”, jo līdz šim maksas pakalpojuma aprēķinā bija norādītas divas izmantojamās iekārtas, taču, nosakot uzliesmošanas temperatūru, tiek izmantota viena vai otra iekārta, nevis abas vienlaicīgi.Noteikumu projekta pielikums tiek papildināts ar jaunu VID maksas pakalpojumu veidu – “Krāsa pēc ASTM”, kas ir atvasināts no maksas pakalpojuma “Kolorimetriskais indekss”, jo iekārta sniegs informāciju par atsevišķu parametru.**VID sniegto maksas pakalpojumu izcenojuma aktualizēšana.**2017.gada 29.septembrī VID ir noslēdzis līgumu Nr.2017/217 “Plombu iegāde” ar SIA “Consumo”, kura ietvaros VID iegādāsies noteikumu Nr.778 pielikuma 1.2. un 1.3. apakšpunktā minētās plombas nodokļu un citu maksājumu reģistrēšanas elektroniskajām ierīcēm un iekārtām, kā arī jauna izmēra (15x40) sabrūkoša tipa hologrāfiskas, pašlīmējošas PET materiāla plombas nodokļu un citu maksājumu reģistrēšanas elektroniskajām ierīcēm un iekārtām. Šobrīd uz vienu nodokļu un citu maksājumu reģistrēšanas elektronisko ierīci un iekārtu tiek uzlīmētas vidēji trīs sabrūkoša tipa hologrāfiskas, pašlīmējošas PET materiāla plombas. Atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk - noteikumi Nr.333) 18.1. un 18.2. apakšpunktā noteiktajam, grozījumus noteikumos par maksas pakalpojumu cenrādi izdara, ja ir mainījušies apstākļi, kas ietekmē iestādes sniedzamo maksas pakalpojumu klāstu un ir būtiski mainījušās (samazinājušās vai palielinājušās) tiešās vai netiešās izmaksas, kuras veido maksas pakalpojumu izcenojumus. Turklāt Likuma par budžetu un finanšu vadību 5. panta 12.1 daļā noteikts, ka, nosakot maksas pakalpojuma izcenojumu, ievēro nosacījumu, ka samaksa par maksas pakalpojumu nedrīkst pārsniegt ar maksas pakalpojuma sniegšanu saistītās izmaksas. Noteikumu Nr.778 pielikuma 1.2.apakšpunktā minētās VID sniegtā maksas pakalpojuma veida – sabrūkoša tipa hologrāfiska, pašlīmējoša *PET* materiāla plomba (50 x 45) nodokļu un citu maksājumu reģistrēšanas elektroniskajām ierīcēm un iekārtām – iegādes izmaksas ir samazinājušās, salīdzinot iepriekšējā piegādātāja līgumā noteikto cenu ar jaunajā līgumā ar SIA “Consumo” noteikto cenu. Noteikumu Nr.778 pielikuma 1.3. apakšpunktā minētās VID sniegtā maksas pakalpojuma veida – sabrūkoša tipa hologrāfiska, pašlīmējoša PET materiāla plomba (45 x 75) nodokļu un citu maksājumu reģistrēšanas elektroniskajām ierīcēm un iekārtām iegādes izmaksas ir pieaugušas, salīdzinot iepriekšējā piegādātāja līgumā noteikto cenu ar jaunajā līgumā ar SIA “Consumo” noteikto cenu.Ņemot vērā VID darbinieku atalgojuma un darba devēja valsts sociālās apdrošināšanas obligāto iemaksu likmes pieaugumu, visu maksas pakalpojumu sniegšanā iesaistīto cilvēkresursu izmaksas ir pieaugušas, turklāt ir mainījušās arī komunālo pakalpojumu un maksas pakalpojumu sniegšanā nepieciešamo materiālu un iekārtu uzturēšanas izmaksas. Atbilstoši faktiskajai situācijai ir veikti maksas pakalpojumu izcenojuma aprēķini noteikumu projekta sākotnējās ietekmes novērtējuma ziņojuma (anotācijas) pielikumā, kurā izmaksas 2. un 4. maksas pakalpojumiem tiek norādītas ieskaitot Pievienotās vērtības nodokli.Tādējādi noteikumu projekta pielikumā ietvertajiem maksas pakalpojumiem ir pārskatītas minēto maksas pakalpojumu cenas.Pievienotās vērtības nodoklis noteikumu projekta 1. un 3. maksas pakalpojumiem nav piemērojams saskaņā ar Pievienotās vērtības nodokļa likuma 3. panta astoto daļu, kura noteic, ka publiskas personas, kā arī privātpersonas, kuras saskaņā ar [Valsts pārvaldes iekārtas likumu](https://likumi.lv/ta/id/63545-valsts-parvaldes-iekartas-likums) pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Saskaņā ar noteikumu Nr.333 17.punktā noteikto noteikumos par maksas pakalpojumu cenrādi var norādīt maksāšanas kārtību, atvieglojumus, to piemērošanas nosacījumus un citus īpašos nosacījumus. Ņemot vērā minēto, noteikumu projektā ir ietvertas tiesību normas, kas paredz noteikt kārtību, kādā persona maksā par VID sniegtajiem maksas pakalpojumiem un kādā personai atmaksā samaksāto pakalpojuma maksu, ja persona rakstiski atsakās no pakalpojuma, ievērojot noteikumu projektā paredzētos nosacījumus. Ātrākai pakalpojuma sniegšanas uzsākšanai, savstarpējie norēķini starp personu un VID notiks izmantojot bezskaidras naudas norēķinus, proti, persona veic pārskaitījumu uz atbilstošo VID norēķinu kontu Valsts kasē. Ņemot vērā, ka šobrīd par maksas pakalpojumiem personas norēķinās ar pēcapmaksu, pastāv risks, ka gadījumā, ja persona atteiksies veikt apmaksu par nodrošināto pakalpojumu, rezultātā nepamatoti būs izlietoti valsts budžeta finanšu līdzekļi un būs nepieciešams uzsākt naudas līdzekļu piedziņu no personas. Lai samazinātu neapmaksāto maksas pakalpojumu risku, VID ir nepieciešams ieviest priekšapmaksu pilnā pakalpojuma maksas apmērā, kā rezultātā cilvēkresursi un materiālais/tehniskais nodrošinājums tiktu izmantoti maksas pakalpojuma sniegšanā, par ko jau ir saņemta samaksa. Vienlaicīgi tiek noteikts, ka personai, atsakoties no noteikumu projekta pielikuma 1. un 3. punktā noteiktajiem maksas pakalpojumiem un noteikumu projekta pielikuma 2. un 4. punktā noteiktajiem maksas pakalpojumiem, kuru sniegšana nav uzsākta, saņemtā samaksa tiek atmaksāta pilnā apmērā.Noteikumu projekta 6.punktā paredzēts noteikt, ka iesniegumā par atteikšanos no pakalpojuma norāda datus par personu (fiziskai personai – vārds, uzvārds un personas kods vai identifikācijas kods, juridiskai personai – nosaukums un reģistrācijas numurs), maksājumu pakalpojuma sniedzēja rekvizītus un konta numuru, kurā ieskaitāma attiecīgā naudas summa.Attiecībā uz fizisku personu datu aizsardzību, apstrādi un apriti no 2018.gada 25.maija ir piemērojama Eiropas Parlamenta un Padomes 2016.gada 27.aprīļa Regula (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – regula Nr.2016/679. Regulas Nr.2016/679 6.panta 1.punkta “c” apakšpunktā noteikts, ka apstrāde ir likumīga tikai tādā apmērā un tikai tad, ja ir piemērojams vismaz viens no turpmāk minētajiem pamatojumiem: apstrāde ir vajadzīga, lai izpildītu uz pārzini attiecināmu juridisku pienākumu. Ņemot vērā, ka noteikumu projekta 5.punktā un 7.punktā paredzēts noteikt VID pienākumu atmaksāt personai tās veikto priekšapmaksu par pielikuma 2. un 4. punktā minētajiem maksas pakalpojumiem, tad noteikumu projekta 6.punktā paredzētā personas datus saturošo iesniegumu apstrāde ir nepieciešama, lai VID varētu izpildīt noteikumu projektā paredzēto juridisko pienākumu – atmaksas veikšanu par pārtraukto maksas pakalpojumu, jo Valsts kasei ir nepieciešams sagatavot maksājumu, kurā atbilstoši Maksājumu pakalpojumu un elektroniskās naudas likuma prasībām ir jānorāda informācija par maksājuma saņēmēju.Ja persona atsakās no 2. un 4. punktā noteiktajiem maksas pakalpojumiem, kuru izpilde ir uzsākta, tiek atmaksāta samaksa par maksas pakalpojuma izcenojumā ietvertajām netiešajām izmaksām (piemēram, telpu noma, telpu apsaimniekošana, tehnoloģisko iekārtu nolietojums), savukārt netiek atmaksāta samaksa par maksas pakalpojuma sniegšanas faktiskajiem izdevumiem, piemēram, faktiskajiem personāla darba samaksas izdevumiem, laboratorijas trauku un ķīmisko reaģentu un vielu izmantošanas izdevumiem, jo, uzsākot maksas pakalpojuma izpildi, iestādei ir radušies izdevumi, kuru segšana no iestādei piešķirtajiem valsts budžeta līdzekļiem būtu nepamatota finanšu līdzekļu tērēšana. Pēc maksas pakalpojumu izpildes iegūtie finanšu līdzekļi tiek novirzīti klientu apkalpošanas centru un muitas kontroles punktu uzturēšanas un muitas laboratorijas uzturēšanas izdevumu segšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz:  • personām, kuras nodokļu un citu maksājumu reģistrēšanai lieto kases aparātu, hibrīda kases aparātu, kases sistēmu, specializēto ierīci vai iekārtu, pamatojoties uz Ministru kabineta 2014.gada 11.februāra noteikumiem Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība”:• kases aparātu, hibrīda kases aparātu, kases sistēmu, specializēto ierīci vai iekārtu apkalpojošajiem dienestiem; •komersantiem, kuri veic muitošanas darbības;•komersantiem, kuri izmanto muitas laboritorijas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 51 866 | 0 | 51 866 | 0 | 51 866 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 51 866 | 0 | 51 866 | 0 | 51 866 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 51 866 | 0 | 51 866 | 0 | 51 866 | 0 | 0 |
| 2.1. valsts pamatbudžets | 51 866 | 0 | 51 866 | 0 | 51 866 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   Šobrīd VID 33.00.00 programmas “Valsts ieņēmumu un muitas politikas nodrošināšana” 2018.gadā un turpmāk ik gadu pašu ieņēmumu plānā paredzēti ieņēmumi 51 866 *euro* apmērā, tajā skaitā:* nodokļu un citu maksājumu reģistrēšanas elektroniskajām ierīcēm un iekārtām plombu realizācija 22 773 *euro* apmērā;
* muitas nodrošinājuma plombējošo drošības uzlīmju realizācija 996 *euro* apmērā;
* muitas nodrošinājuma trosīšveida plombu realizācija 4 410 *euro* apmērā;
* Atzinumu par iezīmēto (marķēto) naftas produktu atbilstību Latvijas Republikas normatīvo aktu prasībām sniegšana 17 958 euro apmērā;
* preču muitošana ārpus muitas iestādes atrašanās vietas vai ārpus muitas iestādes darba laika, izņemot preču muitošanu noformējot muitas procedūru – tranzīts 1 986 *euro* apmērā;
* analīzes veikšana muitas laboratorijā pēc komersanta pieprasījuma, kas nepieciešamas preces Eiropas Savienības Kombinētās nomenklatūras koda, Eiropas Savienības kopējā muitas tarifa (TARIC) koda vai papildkoda noteikšanai 3 743 *euro* apmērā.

  2019.gadā un turpmāk ik gadu pašu ieņēmumu plānā prognozēti 51 866 *euro* apmērā, tajā skaitā:* precizējot nodokļu un citu maksājumu reģistrēšanas elektroniskajām ierīcēm un iekārtām plombu veidus un realizējamo cenu VID pašu ieņēmumi no sniegtajiem maksas pakalpojumiem (sabrūkoša tipa hologrāfiska, pašlīmējoša PET materiāla plombu (50x45; 45x75) pārdošana nodokļu un citu maksājumu reģistrēšanas elektroniskajām ierīcēm un iekārtām) turpmāk ik gadu paredzēti 15 575 *euro* apmērā;
* jaunā maksas pakalpojuma “sabrūkoša tipa hologrāfiska, pašlīmējoša PET materiāla plomba (15x40) nodokļu un citu maksājumu reģistrēšanas elektroniskajām ierīcēm un iekārtām” pašu ieņēmumi no sniegtajiem maksas pakalpojumiem turpmāk ik gadu tiek prognozēti 12 894 *euro* apmērā.
* precizējot atzinuma par iezīmēto (marķēto) naftas produktu atbilstību Latvijas Republikas normatīvo aktu prasībām sniegšanas cenu un prognozēto sniegto pakalpojumu skaitu gadā, pašu ieņēmumi no sniegtajiem maksas pakalpojumiem turpmāk ik gadu tiek prognozēti 17 413 *euro* apmērā;
* precizējot preču muitošanas ārpus muitas iestādes atrašanās vietas vai ārpus muitas iestādes darba laika, izņemot preču muitošanu, noformējot muitas procedūru – tranzīts sniegšanas izmaksas, pašu ieņēmumi no sniegtajiem maksas pakalpojumiem turpmāk ik gadu tiek prognozēti 2 339 *euro* apmērā.
* precizējot maksas pakalpojuma “analīzes veikšana muitas laboratorijā pēc komersanta pieprasījuma, kas nepieciešamas preces Eiropas Savienības Kombinētās nomenklatūras koda, Eiropas Savienības kopējā muitas tarifa (TARIC) koda vai papildkoda noteikšanai” norādītos parametrus pašu ieņēmumi no sniegtajiem maksas pakalpojumiem turpmāk ik gadu tiek prognozēti 3 645 *euro* apmērā.

 Noteikumu projekts paredz pārskatīt spēkā esošo pakalpojumu cenas un papildināt ar jauniem pakalpojuma veidiem, tā rezultātā VID 33.00.00 programmā “Valsts ieņēmumu un muitas politikas nodrošināšana” turpmāk ik gadu pašu ieņēmumi no sniegtajiem maksas pakalpojumiem nemainās (15 575+12 894+17 413+2 339+3 645-22 773-996-4 410-17 958-1 986-3 743 =  0).  Maksas pakalpojumu ieņēmumi ļaus segt ar pakalpojumu sniegšanu radītās VID izmaksas. Ņemot vērā, ka nav iespējams konkrēti prognozēt, vai pakalpojumi tiks izmantoti un kādā apmērā, nav iespējams samazināt iepriekš prognozētos izdevumus pozīcijās, kuru uzturēšana tiek finansēta no vispārējā kārtībā sadalāmās dotācijas no vispārējiem ieņēmumiem. Iespējamie brīvie finanšu līdzekļi 2018.gadā un turpmākajos gados tiks novirzīti klientu apkalpošanas centru un muitas laboratorijas neparedzētu uzturēšanas (piem., remontdarbu) izdevumu segšanai. Maksas pakalpojumu izcenojuma aprēķins ir pievienots anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar.  |
| 8. Cita informācija | 2018.gadā pašu ieņēmumu plāns netiks precizēts, jo ar noteikumu projektā paredzētajiem grozījumiem tiks izpildīts iepriekš plānotais 2018.gada pašu ieņēmumu plāns. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par noteikumu projekta izstrādi ir informēta, ievietojot Finanšu ministrijas tīmekļa vietnē sadaļā “Sabiedrības līdzdalība” informāciju par noteikumu projekta izstrādi. |
| 2. | Sabiedrības līdzdalība projekta izstrādē | 2018.gada 7.februārī Finanšu ministrijas tīmekļa vietnē sadaļā “Sabiedrības līdzdalība” ir publicēta informācija par noteikumu projekta izstrādi <http://fm.gov.lv/lv/sabiedribas_lidzdaliba/tiesibu_aktu_projekti/muitas_politika#project444> . |
| 3. | Sabiedrības līdzdalības rezultāti | Nav saņemti iebildumi no sabiedrības pārstāvjiem, kā rezultātā noteikumu projekts tiek atbalstīts pilnībā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta līdzšinējo funkciju ietvaros. Jaunas institūcijas netiks izveidotas, netiks veikta esošu institūciju likvidācija vai reorganizācija. |
| 3. | Cita informācija | Nav |

Finanšu ministre D.Reizniece-Ozola

Štendenberga 67120243

sanita.stendenberga@vid.gov.lv